मुंबई. महेश भट्ट को धमकी देने के मामले में क्राइम ब्रांच की टीम ने आरोपी संदीप साहू(24) को लखनऊ, उत्तर प्रदेश से गिरफ्तार किया। मुंबई क्राइम ब्रांच की एंटी करप्शन सेल ने उसके कॉल्स और बैंक अकाउंट के जरिए उनकी लोकेशन का पता लगाया। इसके बाद क्राइम ब्रांच चीफ संजय सक्सेना और एडिशनल पुलिस कमिश्नर के एम एम प्रसन्ना के आदेश के बाद क्राइम ब्रांच डिटेक्शन डीसीपी विनय राठौड़ के गाइडेंस में एक टीम भेजी गई और यूपी एसटीएफ को जानकारी दी गई। ताकि क्राइम ब्रांच की टीम के पहुंचने के पहले एसटीएफ उसे अपनी कस्टडी में ले ले। फोन पर खुद को बताया था डॉन...
- संदीप ने फोन पर कहा था, "मैं युपी से डॉन बब्लू श्रीवास्तव बोल रहा हूं। 50 लाख नहीं दिए तो आलिया को जान से मार दूंगा।"
- इसके बाद महेश ने फोन काट दिया। इसके बाद संदीप ने WhatsApp पर धमकी दी और उनको एक अकाउंट नंबर भी भेजा। इसी के आधार पर उसकी पहचान हुई।
फिल्म इंडस्ट्री में करियर बना चाहता था संदीप
- संदीप साहू पिछले साल मुंबई आया था और फिल्म इंडस्ट्री में अपना करियर बनाना चाहता था। लेकिन उसे कोई काम नहीं मिला।
- वो लगभग 4 से 5 लाख रुपए भी गवां बैठा। इसके बाद उसने यूपी वापसी की। कुछ समय बाद उसने महेश भट्ट को फोन कर धमकी दी।
- फिलहाल, यह साफ नहीं हो पाया है कि इंडस्ट्री में वह किस तरह का काम चाहता था। मसलन एक्टर, डायरेक्टर, राइटर या कुछ और बनना चाहता था।
दो साल पहले भी मिली थी धमकी
- 2015 में भी महेश भट्ट के परिवार को धमकी मिली थी। तब डी गैंग का नाम सामने आया था।
- तब पुलिस ने इस मामले में करीब 12 लोगों को अरेस्ट किया था।
मुकेश भट्ट ने दिया यह रिएक्शन
- "उम्मीद है कि महेश और भट्ट्स को अनजान नंबर से फोन आने बंद होंगे। हम तुरंत लिए गए इस एक्शन के लिए शुक्रगुजार हैं।
- यह शख्स साइको की तरह व्यवहार कर रहा था। वह फैमिली के हर सदस्य को फोन कर रहा था। वह हमारे स्टाफ से नहीं है।"
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva awa_Deva hin_Deva hin_Deva